laion/Wikipedia-Exotic huggingface dataset:
סיטרואן סורוולט

סיטרואן סורוולט (צרפתית: Citroën Survolt) היא מכונית קונספט המוגדרת כמכונית חשמלית, מתוצרת יצרנית הרכב הצרפתית סיטרואן אשר הוצגה לראשונה בסלון המכוניות בז'נבה בשנת 2010. ה"סיטרואן סורוולט" מוגדרת כמכונית חשמלית בתצורת מכונית ספורט, 2 דלתות, מתוצרת חברת סיטרואן הצרפתית. הדגם מיוצר מסיבי פחם. מרכב הסורוולט מגיע בשילוב של שני צבעים, סגול ואפור כהה. תא הנוסעים של הסורוולט מעוצב כמו תא צף, עם שיבוץ של זכוכית בין קורות ההגנה המצופות כרום. המכונית יכולה להאיץ מ-0 ל-100 קמ"ש תוך 4.0 שניות. המכונית הופיעה במספר משחקי וידאו, למשל ב"אספלט 6" ו"אספלט 8". לוגו חברת סיטרואן על הדגם סיטרואן סורוולט, באתר סיטרואן ישראל סיטרואן סורוולט - מכוניות קונספט ( Citroën Survolt Car | Concept Cars - Citroën UK] (ארכיון) מדיה וקבצים בנושא סיטרואן סורוולט בוויקישיתוף אתר האינטרנט הרשמי של סיטרואן סורוולט סיטרואן סורוולט, סרטון באתר יוטיוב (אורך: 4:11 דקות) סיטרואן סורוולט, באתר חברת סיטרואן Dominic Holtam, ‏Citroen Survolt review, The Telegraph, 27 September 2010 DS Survolt, Asphalt Wiki (באנגלית)
יחסי אורוגוואי–יוון

יחסי אורוגוואי–יוון הם היחסים הדיפלומטיים הרשמיים שבין הרפובליקה ההלנית לבין הרפובליקה האוריינטלית של אורוגוואי. שתי המדינות כוננו יחסים דיפלומטיים בשנת 1928. יוון מיוצגת באורוגוואי באמצעות שגרירות שהיא מחזיקה במונטווידאו, בירת המדינה. אורוגוואי מיוצגת ביוון באמצעות שגרירות שהיא מחזיקה באתונה, בירת המדינה. הסכם תרבותי (1957, כניסתו לתוקף - 1967). הסכם בנושא ביטחון חברתי (1994, כניסתו לתוקף - 1997). הסכם על ביטול הדדי של אשרות דיפלומטיות (1994, כניסתו לתוקף - 1997). מדיה וקבצים בנושא יחסי אורוגוואי–יוון בוויקישיתוף Greek Ministry of Foreign Affairs about the relation with Uruguay Greek embassy in Montevideo (in Greek and Spanish only) Tsakos Foundation in Uruguay (contains the Honorary Consulate of Cyprus and is the official Greek Institute in Uruguay) Tsakos Industrias Navales SA Embassy of Greece in Montevideo Embassy of Uruguay in Athens
לשרוד את גיל 12

לשרוד את גיל 12 (באנגלית: Twelve and holding) הוא סרט התבגרות משנת 2005. את הסרט ביים מייקל קואסטה. הסרט עוסק בנושאים המעסיקים מתבגרים דרך הצגתם של שלושה חברים לאחר אובדן של ילד בן גילם בשם רודי, שנשרף למוות בעת ששהה בבית עץ. אחיו התאום ג'ייקוב מחליט לחפש נקמה אחר הבריונים שגרמו לאסון בו אבד אחיו. הוא ושני חבריו מאבדים את תמימותם בעוד האנשים המבוגרים סביבם נאבקים במציאות הלא פשוטה ומנסים למצוא דרכים להדריך אותם. אתר האינטרנט הרשמי של לשרוד את גיל 12 "לשרוד את גיל 12", במסד הנתונים הקולנועיים IMDb (באנגלית) "לשרוד את גיל 12", באתר נטפליקס "לשרוד את גיל 12", באתר AllMovie (באנגלית) "לשרוד את גיל 12", באתר Rotten Tomatoes (באנגלית) "לשרוד את גיל 12", באתר Box Office Mojo (באנגלית) "לשרוד את גיל 12", באתר Metacritic (באנגלית) "לשרוד את גיל 12", תסריט הסרט באתר Scripts.com (באנגלית) "לשרוד את גיל 12", במסד הנתונים הקולנועיים KinoPoisk (ברוסית) לשרוד את גיל 12 באתר seret ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עונת 2002/2003 בליגה האדריאטית

עונת 2002/2003 בליגה האדריאטית הייתה העונה השנייה של תחרות לקבוצות כדורסל שהוקמה על ידי קבוצות ממדינות שהוקמו לאחר מלחמות יוגוסלביה (סלובניה - 3 קבוצות, קרואטיה - 4 קבוצות, בוסניה והרצגובינה - 3 קבוצות, סרביה ומונטנגרו - קבוצה בודדת) והשנה הצטרפה מכבי תל אביב המשחק הראשון התקיים ב-28 בספטמבר 2002 ותחרות הסתיימה ב-5 באפריל 2003. בתחרות השתתפו 12 קבוצות. התחרות כללה העונה הסדירה (22 סיבובים) ושלב הפיינל פור. במקור הפיינל פור היה צריך להיערך בתל אביב. לאור המצב הביטחוני הוא הועבר לליובליאנה. העונה הסתיימה בניצחון של זאדאר מקרואטיה. לא השתתפה בליגה בעונת 2003/2004 תיאור מפורט של העונה
מורין לואיס

מורין לואיס (בצרפתית: Maureen Louys; נולדה ב-3 בנובמבר 1978) היא מנחת טלוויזיה בלגית. לואיס נולדה בלייז' והיא בוגרת תואר בתקשורת. אחותה הבכורה ברברה מגישה אף היא בטלוויזיה. ב-2003 החלה לעבוד ב-RTBF רשת השידור הבלגית דוברת הצרפתית. ב-2005, לצד מרסל ואנטילט, הנחתה את אירוויזיון הילדים שנערך בעיר הסלט. בשנים 2007, 2009 ו-2011 היא הציגה את תוצאות הניקוד הבלגי בתחרות האירוויזיון. ב-2008 החלה להגיש תוכנית ברדיו, וב-2011 החלה להנחות את הגרסה הבלגית לתוכנית הטלוויזיה The Voice. מורין לואיס, ברשת החברתית פייסבוק מורין לואיס, במסד הנתונים הקולנועיים IMDb (באנגלית) ראיון עם מנחי אירוויזיון הילדים 2005 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Who Let the Dogs Out?

"Who Let the Dogs Out?" (בעברית: "מי נתן לכלבים לצאת?") הוא סינגל של הצמד באהא מן מאיי בהאמה. הסינגל יצא ב-26 ביולי 2000, והוא הסינגל הראשון מתוך אלבום בעל אותו שם. הסינגל נכתב על ידי אנסלם דאגלס (אנ') עבור הקרנבל של טרינידד וטובגו בשנת 1988. הסינגל היה ללהיט ראשון של הלהקה בבריטניה והיחיד של הלהקה בארצות הברית, פופולריות שגברה לאחר שהופיע בפסקול של הסרט "ראגרטס בפריז: הסרט". הסינגל הגיע למקום ה-2 במצעד הפזמונים הבריטי והגיע למקומות גבוהים במצעדי פזמונים באוסטרליה וניו זילנד ואף הגיע לארבעים הגדולים (Top 40) בארצות הברית. הסינגל היה ה-4 הנמכר ביותר בבריטניה במהלך שנת 2000 עם כ-715,000 עותקים, והמשיך להיות אחד הסינגלים הנמכרים ביותר באותו עשור, אף שלא הגיע למקום הראשון. הוא זכה בפרס גראמי להקלטת הדאנס הטובה ביותר בשנת 2001. בסקר שערך מגזין הרולינג סטון בשאלה מהם 20 השירים המעצבנים ביותר, נבחר השיר למקום השלישי. הוא דורג במקום ה-8 בסקר של אותו מגזין שביקש לבחור את השירים הגרועים ביותר של שנות ה-1990. את השיר כתב הפזמונאי אנסלם דאגלס, והוא הופק על ידי סטיב גרינברג, מייקל מנגיני. חבר הלהקה דייסון נייט אמר כי: "השיר נכתב במקור על ידי אנסלם דאגלס, שהיה צריך גם להוציא את השיר כסינגל רשמי שלו, אך לבסוף הוא הוענק לנו, והוא הפך לסינגל הראשון שלנו מתוך האלבום השישי שלנו שנשא את שמו Who Let the Dogs Out." הווידאו קליפ הנלווה שיצא לסינגל הועלה לאחר 10 שנים מצאתו המקורית של הסינגל, בשנת 2010, לערוצו של אחד ממעריצי הלהקה. בווידאו קליפ ניתן לראות את הלהקה רוקדת לצלילי השיר בשילוב רקדניות ורקדנים רבים, באיים טרופיים. הווידאו קליפ הפך לנצפה ביותר של הלהקה: נכון לספטמבר 2017, צבר למעלה מ-26 מיליון צפיות. הסינגל זכה להצלחה בינלאומית והצליח בשיאו להגיע לראשי מצעדים רבים, בבריטניה הצליח השיר להגיע למקום ה-2. מידע על היצירה "Who Let the Dogs Out?" באתר מיוזיק בריינז מידע על השיר "Who Let the Dogs Out?" באתר AllMusic סרטון השיר "Who Let the Dogs Out?" באתר יוטיוב מידע על הרצועה "Who Let the Dogs Out?" באתר ספוטיפיי How a missing Wikipedia entry for Who Let the Dogs Out led to a nine-year hunt for answers – כתבה על סרט הדוקו "מי הוציא את הכלבים?" שמתחקה אחר מקור השיר, באתר CBC Radio Miller, Adam (2015-03-03). "20 of the biggest selling singles of the 2000's you've already forgotten". אורכב מ-המקור ב-22 בדצמבר 2015. {{cite web}}: (עזרה) Rolling Stone. "Rolling Stone: The 20 Most Annoying Songs". Web.archive.org. אורכב מ-המקור ב-15 בדצמבר 2007. נבדק ב-2017-09-07. {{cite web}}: (עזרה) Greene, Andy (31 באוגוסט 2011). "8. Baha Men, 'Who Let the Dogs Out?' Photo - Readers Poll: The Worst Songs of the Nineties". Rolling Stone. Wenner Media LLC. נבדק ב-2017-09-07. {{cite web}}: (עזרה) Hamilton, Brandt (12 בינואר 2015). "The Baha Men Will Outlive Us All - VICE". Vice. נבדק ב-2017-09-08. {{cite web}}: (עזרה) Karan Thakur (2010-07-23), Baha Men - Who Let The Dogs Out (Original version) | Full HD | 1080p, נבדק ב-2017-09-07 ARIA Charts - Accreditations - 2000 Singles, www.aria.com.au (באנגלית) www.bpi.co.uk 20 of the biggest selling singles of the 2000’s you’ve already forgotten, ‏2015-12-22
הסכם אי-תוקפנות

הסכם אי-תוקפנות (באנגלית: Non-aggression pact), הסכם אי-התקפה או הסכם נייטרליות הוא הסכם בין שתי מדינות או יותר, בו החותמות על ההסכם מתחייבות להימנע מפעולות צבאיות אחת כנגד השנייה. לעיתים המונחים "הסכם אי-תוקפנות" ו"הסכם נייטרליות" משמשים במובנים שונים זה מזה, כשהסכם אי-תוקפנות (או הסכם אי-התקפה) מתייחס להסכם הכולל התחייבות של מדינה שלא לתקוף את המדינה השנייה, בעוד הסכם נייטרליות מכיל גם התחייבות שלא לתמוך במדינה שלישית הנלחמת נגד המדינה השנייה. הסכמי אי-תוקפנות היו צורה נפוצה של הסכמים בינלאומיים בשנות ה-1920 וה-1930, אך השימוש בהם כמעט פסק בעקבות מלחמת העולם השנייה. כיוון שהיישום של הסכמי אי-תוקפנות תלוי רק ברצונן הטוב של המדינות החתומות עליו, אימצה הקהילה הבינלאומית לאחר מלחמת העולם השנייה נורמה של הסכמי ביטחון קיבוציים מרובי-משתתפים, כמו ההסכמים שביסודם של נאט"ו, ANZUS‏, SEATO וברית ורשה. דוגמה להסכם אי-תוקפנות הוא הסכם ריבנטרופ–מולוטוב שנחתם בשנת 1939 בין ברית המועצות לבין גרמניה הנאצית, הסכם שהחזיק מעמד עד לפלישת הצבא הגרמני לברית המועצות במסגרת מבצע ברברוסה בשנת 1941. מחקרים שנעשו הראו שסיכוייהן של מעצמות להיכנס לעימות צבאי נגד מדינות עמן הן חתומות על הסכמי אי-תוקפנות, גבוה מהסיכוי שלהן להיכנס לעימות כזה נגד מדינות עמן אין להן כל הסכם שהוא. תוקפנות אסורה לפי מגילת האומות המאוחדות, לפיכך כל המדינות החברות באומות המאוחדות נמצאות תחת התחייבות הסכמית להימנע מפעולות תוקפנות (בפועל היו מקרים רבים של הפרה של איסור זה). אמנת לונדון (1518) הסכם אי-התוקפנות הסובייטי-ליטאי (אנ') ‏(1926) הסכם אי-התוקפנות והבוררות היווני-רומני ‏(1928) הסכם אי-התוקפנות הסובייטי-אפגני ‏(1931) הסכם אי-תוקפנות סובייטי–פיני ‏(1932) הסכם אי-התוקפנות הסובייטי-לטביאני ‏(1932) הסכם אי-התוקפנות הסובייטי-אסטוני (אנ') ‏(1932) הסכם אי-התוקפנות הסובייטי-פולני (אנ') ‏(1932) הסכם אי-התוקפנות הסובייטי-איטלקי ‏(1933) הסכם אי-התוקפנות הרומני-טורקי ‏(1933) הסכם אי-התוקפנות הטורקי-יוגוסלבי ‏(1933) הסכם אי-התוקפנות הגרמני-פולני (אנ') ‏(1934) הסכם הסיוע ההדדי הצרפתי-סובייטי (אנ') ‏(1935) ברית סעדאבאד (1938) הסכם בלד (אנ') ‏(1938) הסכם אי-התוקפנות הגרמני-בריטי ‏(1938) הסכם אי-התוקפנות הגרמני-דני ‏(1939) הסכם אי-התוקפנות הגרמני-אסטוני (אנ') ‏(1939) הסכם אי-התוקפנות הגרמני-לטביאני (אנ') ‏(1939) הסכם ריבנטרופ–מולוטוב (1939) הסכם אי-התוקפנות האנגלו-תאילנדי (אנ') ‏(1940) הסכם אי-התוקפנות ההונגרי-יוגוסלבי ‏(1940) הסכם אי-התוקפנות הסובייטי-יוגוסלבי ‏(1941) הסכם הנייטרליות הסובייטי-יפני (1941) הסכם אי-התוקפנות הגרמני-טורקי ‏(1941)
מפרץ ווד

מפרץ ווד (באנגלית: Wood Bay) הוא מפרץ גדול, התחום בכף ג'ונסון וקרחון הטייס מצפון, וכף וושינגטון מדרום, לאורך חופה של ארץ ויקטוריה, אנטארקטיקה. גילה את המפרץ קפטן ג'יימס קלארק רוס, מן הצי המלכותי, שקרא לו על שם לויטננט ג'יימס פ. ל. ווד מן הספינה "ארבוס" (1826). מפרץ ווד באתר Geographic Names Information System (אנ'). ערך זה הוא קצרמר בנושא גאוגרפיה של אנטארקטיקה ובנושא מפרצים. אתם מוזמנים לתרום לוויקיפדיה ולהרחיב אותו.
כף ג'ונסון

כף ג'ונסון (באנגלית: Cape Johnson) הוא כף מכוסה קרח בצפון מפרץ ווד, בצדו הצפוני של קצה קרחון טינקר, על חוף ארץ ויקטוריה, אנטארקטיקה. הכף התגלה בשנת 1841 על ידי קפטן ג'יימס קלארק רוס מן הצי המלכותי, שקרא לו על שם קפטן אדוארד ג'ון ג'ונסון, קצין בצי המלכותי. ערך זה הוא קצרמר בנושא גאוגרפיה של אנטארקטיקה. אתם מוזמנים לתרום לוויקיפדיה ולהרחיב אותו.
יבגני זנן

יבגני זנן (נולד ב-5 בפברואר 1998 בסנקט פטרבורג, שברוסיה) הוא שחמטאי ישראלי בדרגת רב-אמן. נכון לנובמבר 2021, מדורג במקום ה-13 בישראל לפי מד כושר. עלה לישראל בשנת 2010, התגורר בבאר שבע ולמד במקיף א' באר שבע. משחק בליגה הלאומית מאז שנת 2011: תחילה כחבר מועדון באר שבע, אחר כך כנציג את מועדון אליצור פתח תקווה, ומשנת 2016 כחבר מועדון ראשון לציון. בשנת 2009 זכה באליפות אירופה עד גיל 12. 2009 - בגיל 11, חלק את המקום הראשון באליפות רוסיה עד גיל 12, לאחר שצבר 7 נקודות מ-9 אפשריות 2009 - זכה באליפות אירופה עד גיל 12, כנציג רוסיה, לאחר שצבר 7 נקודות מ-9 אפשריות 2010 - בגיל 12, צבר 4 נקודות מ-9 באליפות ישראל הכללית, שנערכה בחיפה, אפשריות וניצח את אלוף ישראל לשעבר, נתן בירנבוים 2011 - בגיל 13, זכה במקום הראשון באליפות ישראל עד גיל 14, שנערכה בפתח תקווה, לאחר שצבר 7.5 נקודות מ-9 אפשריות 2011 - השתתף במשחקי הליגה הלאומית בקבוצת מועדון באר שבע, וצבר 7.5 נקודות מ-11 אפשריות. סיים בתיקו עם אלוף ישראל באותה שנה, רב-אמן ויטלי גולוד 2016 - היה שותף לזכייתה של ישראל באליפות אירופה עד גיל 18 לקבוצות, שנערכה בסלובניה 2016 - בגיל 18, היה ממצטייני הליגה הלאומית, לארח שצבר 8 נקודות מ-10 אפשריות וניצח, בין היתר, את רבי האמנים אילן מנור ואליק גרשון, לשעבר אלוף ישראל 2017 - היה שותף מרכזי לזכייתו של מועדון השחמט ראשון לציון בגביע המדינה, לאחר שצבר 4.5 מ-5 נקודות וניצח, בין היתר, את רבי האמנים בוריס קנצלר ואלון גרינפלד, לשעבר אלוף ישראל 2017 - סיים במקום תשיעי בתחרות בסרביה, לאחר שצבר 6.5 מ-9 אפשריות, כולל ניצחון וארבע תוצאות תיקו מול רבי-אמנים. 2009 - אמן פיד"ה 2017 - אמן בינלאומי 2020 - רב-אמן. אליפויות ישראל בשנים: 2014, 2016 ו-2018 אליפות אירופה בשחמט 2015. מדיה וקבצים בנושא יבגני זנן בוויקישיתוף יבגני זנן, ברשת החברתית פייסבוק יבגני זנן, באתר צ'סגיימס (באנגלית) יבגני זנן, באתר פיד"ה (באנגלית) יבגני זנן, באתר האיגוד הישראלי לשחמט טבלת התוצאות של אליפות אירופה עד גיל 12 בשנת 2009, באתר צ'סרזלטס (באנגלית) יוחנן אפק, הנבחרת הצעירה - אלופת אירופה! באתר האיגוד הישראלי לשחמט, 17 ביולי 2016
קרחון אוויאייטור

קרחון אוויאֵייטוֹר (באנגלית: Aviator Glacier) הוא קרחון עמק גדול באזור חוף בורכגרווינק של ארץ ויקטוריה, שבאנטארקטיקה. אורכו של הקרחון עולה על 96 קילומטרים; ורוחבו עולה על 8 קילומטרים. הקרחון זורם לכיון דרום, לאורך צידו המערבי של רכס מאונטניר. הקרחון נשפך אל מפרץ ליידי ניונס בין כף זיבאלד וכף הייס, שם הוא יוצר את לשון קרחון אוויאייטור. הקרחון צולם מן האוויר בידי קפטן ו. מ. הוקס מצי ארצות הברית, בטיסה ההיסטורית הראשונה מניו זילנד אל מצר מקמרדו ב-17 בדצמבר 1955. ניסיון לסייר בקרחון במסוק ולהנחית עליו משלחת של משלחת הסקר הגאולוגי האנטארקטי של ניו זילנד נכשל, כשה"USS Glacier" ניזוק בלחץ קרח בדצמבר. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר הגיעה אל הקרחון בעונת המחקר (הקיץ האנטארקטי) 1958–1959, כמחווה לעבודתם המסוכנת של טייסים ושאר אנשי צוות תעופה במבצעי הסיור, המחקר והמדע באנטארקטיקה. "אווירייטור" משמעו באנגלית "טייס", כמחווה נוספת לעבודת הטייסים ניתן גם לקרחון פיילוט שמו - באנגלית פיילוט משמעו "טייס". לשון קרחון אוויאייטור באנטארקטיקה היא שלוחה לכיוון הים מקרחון אוויאייטור אל תוך ים רוס, בין מפרץ ווד ומפרץ ליידי ניונס לאורך החוף של ארץ ויקטוריה. לשון הקרח הצפה הזאת משתרעת אל תוך המים לאורך כ-25 קילומטרים. שמה ניתן לה בהמלצת הוועדה המייעצת לשמות אנטארקטיים (US-ACAN) ביחס לקרחון אוויאייטור. קרחון אוויאייטור באתר הסקר הגאולוגי של ארצות הברית קרחון אוויאייטור באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון אוויאיטור לאתרים סמוכים מידע גאוגרפי והיסטורי "מצא את השם: קרחון: לשון קרחון אוויאייטור, אנטארקטיקה"
יחסי בחריין–צרפת

יחסי בחריין–צרפת (בערבית: العلاقات البحرينية الفرنسية, בצרפתית: Relations entre Bahreïn et la France) הם היחסים הדיפלומטיים הרשמיים בין ממלכת בחריין ובין הרפובליקה הצרפתית. בחריין מעוניינת ביחסים עם צרפת עקב יצירת קשריה החזקים עם המערב במסגרת הרצון שלה להציג את עצמה בתור ממלכה ליברלית ומקבלת. בשנת 2012 קבעו מנהיגי שתי המדינות ועידות שיערכו באחת משתי המדינות כל פעם למען שותפות לטווח הארוך. חלק מהוועידות המתוכננות התקיימו: אחת בנובמבר 2013 במנאמה ואחת בנובמבר 2015 בפריז. מתוכננת ועידה נוספת בנובמבר-דצמבר 2017 במנאמה. בחריין מנסה להעיד על עוצמת יחסיה עם צרפת בכך שהיא שולחת אנשים רמי דרג לכנסים בינלאומיים רבים שמארגנת צרפת. כנסים אליהם שלחה בחריין רמי דרג הם למשל: הכנס על הפלישה למוסול, אחד ממעוזיה האחרונים של המדינה האסלאמית, באוקטובר 2016, או ועידת פריז לשלום במזרח התיכון, בינואר 2017. צרפת מתערבת לעיתים קרובות מאוד בנושא זכויות האדם בבחריין לעיתים קרובות ומנסה להידבר עם הממשלה בנוגע אליו. צרפת מיוצגת בבחריין בדרג השגרירות באמצעות שגרירות שהיא מחזיקה בעיר הבירה מנאמה. בחריין מיוצגת בצרפת בדרג השגרירות באמצעות שגרירות שהיא מחזיקה בעיר הבירה פריז. הנשיא ניקולא סרקוזי ערך ביקור רשמי במנאמה ב-11 בפברואר 2009, כאשר הוא הנשיא הצרפתי הראשון שמבקר בבחריין מאז שנת 1990. שר הסחר הצרפתי מתיאס פקל ביקר בבחריין ב-21 בינואר 2016. מלך בחריין ביקר בצרפת שלוש פעמים: 2012, 2014 ו-2015, בכל אחת מהפעמים הנשיא התארח אצל נשיאי צרפת פרנסואה הולנד וניקולא סרקוזי בהתאמה בארמון האליזה. France and Bahrain, France Diplomatie France in Bahrain, French Embassy in Manama Embassy of The Kingdom of Bahrain in Paris, France
ווקסהול (פירושונים)

האם התכוונתם ל... ווקסהול מוטורס – יצרנית רכב בריטית. שכונת ווקסהול - שכונה בלונדון, אנגליה.
משה אלופי

משה אלופי (23 בספטמבר 1912 – 26 בינואר 1999) היה ראש המועצה האזורית גליל התחתון בין השנים 1953–1976. משה אלופי נולד בשם משה לאופגס, בעיר ורשה, פולין. לאחר עלייתו לישראל עיברת את שמו ל"אלופי". הוא היה נצר למשפחת חסידי ראדזימין מצד אביו יצחק ולמשפחת "מתנגדים" מצד אמו רחל. אביו היה יצרן טקסטיל ותעשיין, אמו הייתה בתו של ראש הקהילה בעיר פלוצק, ועבדה בתור עקרת בית. למשה היו חמישה אחים ואחיות. כשהיה בן 12 נפטרה אמו ממחלה, אביו התחתן בשנית ומשה עבר להתגורר עם דודתו. אלופי למד ב"חדר" וב"תלמוד תורה", ומגיל 12 עד 16 בישיבה התיכונית "תורת חיים". בגיל 16 עזב את הישיבה, הצטרף לתנועת "השומר הצעיר", היה פעיל עלייה אצל יצחק גרינבוים (חבר הפרלמנט הפולני) והושפע ממנו. בשנת 1932, בגיל עשרים, הצטרף להכשרה בעיר סלונים. בשנת 1934 התגייס לצבא הפולני, שירת כתותחן כשנתיים וחצי ולאחר מכן שב לוורשה. ב-1937 נשא לאישה את רניה לבית בנק. באוגוסט 1939, עם פרוץ מלחמת העולם השנייה, גויס לצבא הפולני. כבר בתחילת המלחמה נפל בשבי הגרמנים, שם עבר התעללויות, איבד את ראייתו בעינו השמאלית ולבסוף נמלט מהשבי והגיע לביאליסטוק. אחרי זמן מה עבר לגרודנו, שם התמנה לנציג הוועדה הממשלתית לטיפול בפליטים. משה ורניה סירבו לקבל אזרחות רוסית, לכן הוגלו למחנה עבודה בארכנגלסק בו שהו שלוש שנים. ב-1943 פורק המחנה והיהודים נשלחו לסמרקנד, שם נולדה בתם הבכורה שנפטרה בגיל שנתיים ממחלה. אלופי הואשם בפעילות ציונית ונשלח לכלא. הוא ברח מהכלא ועבר עם רעייתו לטג'יקיסטן, משם ללובלין ולאחר מכן לרומניה, שם עסק בפעילות עלייה של "השומר הצעיר" ובנוסף סייע בהצלת יהודים במתן אישורי עלייה לארץ ישראל דרך ארגון הג'וינט. אביו, אחיו ואחיותיו נספו בשואה. באוקטובר 1945 עלו אלופי ורעייתו לישראל, באוניה "טרנסילבניה" והצטרפו לחבריו של משה בקיבוץ אילון, אותם הכיר עוד מתקופת ההכשרה בפולין. בקיבוץ אילון נולדו לזוג שתי בנות: פנינה ואביחיל. בתקופת שהותם בקיבוץ היה אלופי אחראי על מטעי הקיבוץ ופעיל בתחום התרבות. בשנת 1952 עזב עם משפחתו את הקיבוץ, והעתיק את מגוריו למושב שרונה שבגליל התחתון. בשרונה נולדה בתו השלישית, אילה. כעבור זמן קצר נתמנה למרכז וגזבר המושב. בשנת 1953 מונה אלופי לראשות המועצה האזורית של הגליל התחתון. בשנת 1973 הקים אלופי ועדה לפיתוח הגליל התחתון, שתכננה כיצד להכפיל את האוכלוסייה ביישובים. ממשלת ישראל הקצתה תקציב מיוחד לכך, ולאחר קבלת התקציב החל אלופי בתוכניות בינוי ופיתוח, הקים מוסדות חינוך ומבני ציבור, והקים את משרדי המועצה האזורית בכדורי. בנובמבר 1976 מינה מנכ"ל משרד הפנים חיים קוברסקי את אלופי ליושב ראש ועדה קרואה שתנהל את המועצה המקומית מגדל, לאחר שזו נקלעה לקשיים וקריסת תשתיות, שנבעו מחובות כבדים. הוא כיהן בתפקיד זה עד לפברואר 1980. בשנת 1996 הוענק לאלופי אות "יקיר הגליל התחתון". אלופי התגורר עד אחרית ימיו במושב שרונה, היה בעל משק חקלאי, בו עסק בגידול עופות ומטעי פרי. מדיה וקבצים בנושא משה אלופי בוויקישיתוף
מיס צרפת

מיס צרפת היא תחרות יופי הנערכת מדי שנה בצרפת. התחרות התקיימה לראשונה ב-1920 וחדלה להתקיים בין השנים 1941–1946 עקב מלחמת העולם השנייה. ב-1947 חודשה התחרות, כל מחוז בצרפת שולח נציגה לתחרות הארצית, לאחר תחרות מקומית במחוז. הזוכה בתחרות מייצגת את מדינתה בתחרות מיס תבל, וסגניותיה נשלחות לייצג את מדינתן בתחרויות מיס עולם ומיס אינטרנשיונל. התחרות משודרת מדי שנה בטלוויזיה בערוץ TF1. הבחירה נעשית באמצעות חבר שופטים המורכב בדרך כלל מאנשים ידועים מתחום התקשורת, הבידור והספורט, ומאחוז מסוים של הקולות שהתקבלו על ידי הצופים בית. המשתתפות בתחרות נדרשות להיות רווקות וללא ילדים, ולהתנשא לגובה 1.70 מטר לפחות. סילבי טלייה, מיס צרפת 2002, החליפה ב-2010 את ז'נבייב דה פונטנה כבעלת הזיכיון ונשיאמ ארגון מיס צרפת. ב-19 בדצמבר 2020, נבחרה אמנדין פטי (צר') למיס צרפת 2021, וכסגניתה הראשונה נבחרה אפריל בנאיום (צר'), שמוצא אביה הוא ישראלי. עקב מוצאה המשפחתי של אפריל בנאיום, נפוצו כלפיה אמירות אנטישמיות ואנטי-ישראליות ברשתות החברתיות. כתגובה לכך, שר הפנים הצרפתי הביע זעזוע, ונציגת השר לענייני אזרחות ביקשה לנקוט בהליכים משפטיים. בסופו של דבר הוגשה תלונה בנושא זה. כחמישה חודשים לאחר מכן, ב-17 במאי 2021, נעצרו שמונה בגירים (ארבעה גברים וארבע נשים) וקטין אחד, בקשר לפרשה זו באשמת "עלבונות ציבוריים על רקע מוצא אתניות, גזע או דת". משפטם נפתח ב-22 בספטמבר 2021, וצוין כי העונש המרבי עומד על שנת מאסר אחת וקנס בסך 45,000 אירו. בהמשך, ב-3 בנובמבר 2021, הורשעו שבעה מתוך השמונה שהועמדו לדין. אתר האינטרנט הרשמי של מיס צרפת אתר האינטרנט הרשמי של מיס צרפת מיס צרפת, ברשת החברתית אקס (טוויטר) מיס צרפת, סרטונים בערוץ היוטיוב גדעון קוץ פריז, ‏"דוד היטלר לא סיים את העבודה": מתקפה אנטישמית על סגנית מיס צרפת, באתר מעריב אונליין, 22 בדצמבר 2020 Miss Provence visée par des insultes antisémites, Le Figaro, 20/12/2020 Damien Mercereau, Miss France 2021: April Benayoum décide de porter plainte contre les auteurs des messages antisémites,Le Figaro, 22/12/2020 Sarah Lecoeuve, Tweets antisémites contre April Benayoum pendant Miss France 2021: huit personnes jugées en septembre, Le Figaro, 18/05/2021 Maëlane Loaëc, [https://www.liberation.fr/societe/police-justice/tweets-antisemites-contre-miss-provence-je-narrivais-pas-a-faire-la-difference-entre-la-realite-et-le-virtuel-20210923_C5ZROASD4BHOPHV3OV2JSXBFRQ/ A la barre Tweets antisémites contre Miss Provence: Je n’arrivais pas à faire la différence entre la réalité et le virtuel], Libération, 23 septembre 2021 Sept personnes condamnées pour avoir écrit des tweets antisémites sur Miss Provence, Le Monde, Novembre 3, 2021
עונת 2003/2004 בליגה האדריאטית

עונת 2003/2004 בליגה האדריאטית הייתה העונה השלישית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 4 קבוצות, בוסניה והרצגובינה - 2 קבוצות, סרביה ומונטנגרו - 4 קבוצה. המשחק הראשון התקיים ב-4 באוקטובר 2003 ותחרות הסתיימה ב-18 באפריל 2004. בתחרות השתתפו 14 קבוצות. התחרות כללה העונה הסדירה (26 סיבובים) ושלב הפיינל פור. העונה הסתיימה בניצחון של רפלקס מסרביה ומונטנגרו. לא השתתפה בליגה בעונת 2004/2005 בהארכה תיאור מפורט של העונה
ארנבת ים שחורה

ארנבת ים שחורה (שם מדעי: Aplysia vaccaria) הידועה גם בשם ארנבת הים השחורה של קליפורניה היא מין בסדרה של ארנבות ים, ומין חילזון הגדול ביותר שידוע. ארנבת הים השחורה חיה בצפון מזרח האוקיינוס השקט של קליפורניה ובאחה קליפורניה ומקסיקו כולל מפרץ קליפורניה. ארנבת ים שחורה יכולה לגדול לגודל רב מאוד, והארנבת הים השחורה הגדולה ביותר שנודעה אי פעם הייתה באורך של 99 ס"מ כשהיא זחלה, ושקלה קרוב ל-14 ק"ג. לא כמו מינים רבים אחרים במשפחה, ארנבת ים שחורה אינה יכולה לפלוט דיו. כמו כל המינים במשפחה גם ארנבת ים שחורה היא צמחונית. ארנבת ים שחורה אוכלת אצות חומות וקלפ, מה שנותן לארנבת ים הזאת את הצבע הכהה מאוד. מדיה וקבצים בנושא ארנבת ים שחורה בוויקישיתוף ארנבת ים שחורה, באתר ITIS (באנגלית) ארנבת ים שחורה, באתר NCBI (באנגלית) ארנבת ים שחורה, באתר Animal Diversity Web (באנגלית) ארנבת ים שחורה, באתר GBIF (באנגלית)
לוקה שקד

לוקה פירנסקו-שקד (ברומנית: Luca Firanescu-Shaked; נולדה בשנת 1985) היא דוגמנית עבר ושחקנית רומנייה-ישראלית שהתגיירה. נולדה בשם רלוקה פירנסקו (ברומנית: Raluca Firanescu) ברומניה, ולמדה לתואר בתקשורת ויחסי ציבור. במהלך הפקת אופנה במולדתה, הכירה את הפרסומאי הישראלי ספי שקד, ובגיל 21 עברה להתגורר עמו בישראל. ב-2008 הייתה הדוגמנית הראשית של מעצבת שמלות הערב גליה להב. באותה שנה הצטלמה לאחד מתוך 8 שערים שונים של כתב העת הישראלי "בלייזר". בשנת 2009 היא הובילה את קמפיין בגדי הים של הרשת הישראלית "אפרודיטה" ושימשה כפרזנטורית של החברה הישראלית לניתוחים אסתטיים "אמריקן לייזר". הצטלמה לפרסומת לקאווה בברצלונה ולקמפיינים של טאג וומן ומישל מרסייה, וכן נבחרה להוביל קמפיין בינלאומי של בגדי הים של מורנה. היא הובילה קמפיינים למותגים ישראלים כמו "גוטקס" ו"אירוקה". היא דגמנה גם בניו יורק וגרמניה ועבדה עבור חברות בינלאומיות כמו פאקו רבאן ומרקס אנד ספנסר. שקד נבחרה לקמפיין הבינלאומי של לוריאל פריז, והובילה את הקמפיינים העולמיים של טריומף אינטרנשיונל, נוקיה, Wash & Go ועוד. ב-2010 הצטלמה למגזין בגדי הים של "בלייזר". ב-2011 הצטלמה שוב לכתב העת הישראלי "בלייזר". כשחקנית היא הופיעה בסדרה "אבודים באפריקה" מבית yes. הופיעה בתפקידים אורחים בסדרות "חשופים" ו"עממיות". ב-2013 היא שיחקה בסרט "השורד" בבימויו של שמעון שי, לצד משה איבגי. מתגוררת יחד עם בן זוגה ספי שקד בישראל. בעבר התגורר הזוג גם בפורטוגל. בראיון שהעניקה באוגוסט 2013 הכריזה כי סיימה תהליך גיור רפורמי. לוקה שקד, ברשת החברתית אינסטגרם לוקה שקד, במיזם "אישים" לתיעוד היצירה הישראלית לוקה שקד, במסד הנתונים הקולנועיים IMDb (באנגלית) קרן נתנזון, רודוס, "בעלי בטח יראה את המגזין לפני", באתר ynet, 3 במאי 2011 יניב אדרי, צומת ה-T של לוקה שקד, באתר nrg‏, 3 ביוני 2009 כתב כלכליסט, לוקה שקד תוביל את הקמפיין לרשת מרפאות "אמריקן לייזר", באתר כלכליסט, 28 באפריל 2011 אורית מרלין-רוזנצוייג, לא רק בר רפאלי: לוקה שקד בינלאומית, באתר Xnet‏, 11 בדצמבר 2011 לירון סיני, לוקה שקד: "לא הייתי שולחת את בתי לדגמן", באתר ynet, 26 באוגוסט 2013 גיא לרר, טופ מודל במונולוג פרישה חושפני, באתר nana10‏, 18 בספטמבר 2014 https://www.instagram.com/lucashaked/ https://www.ishim.co.il/p.php?s=לוקה_שקד שירות גלובס, ‏לוקה שקד תוביל קמפיין לבית האופנה גליה להב תמורת כ-15 אלף דולר, באתר גלובס, 15 בפברואר 2009 יפעת הללי, ‏ביץ' גירל: הביקיני של הימלבלוי או המחשוף של גל גדות?, באתר ‏מאקו‏, 11 במאי 2010 קרן נתנזון, "בעלי בטח יראה את המגזין לפני", באתר ynet, 3 במאי 2011 אמיר בוגן, כמו ירושלמי בים: שמעון שי על "השורד", באתר ynet, 22 באוגוסט 2013 https://www.ishim.co.il/p.php?s=לוקה_שקד לוקה שקד: "לא הייתי שולחת את בתי לדגמן", באתר ynet, 26 באוגוסט 2013